CELEX: 62011CN0266
Language: lv
Date: 2011-05-27 00:00:00
Title: Lieta C-266/11: Lūgums sniegt prejudiciālu nolēmumu, ko 2011. gada 27. maijā iesniedza Vestre Landsret (Dānija) — Dansk Funktionærforbund, Serviceforbundet , kas rīkojas Frank Frandsen vārdā/ Cimber Air A/S

22.10.2011   
            
            
               LV
            
            
               Eiropas Savienības Oficiālais Vēstnesis
            
            
               C 311/15
            
         Lūgums sniegt prejudiciālu nolēmumu, ko 2011. gada 27. maijā iesniedza Vestre Landsret (Dānija) — Dansk Funktionærforbund, Serviceforbundet, kas rīkojas Frank Frandsen vārdā/Cimber Air A/S
   
   (Lieta C-266/11)
   2011/C 311/24
   Tiesvedības valoda — dāņu
   
      Iesniedzējtiesa
   
   
      Vestre Landsret
   
   
      Lietas dalībnieki pamata procesā
   
   
      Prasītājs: Dansk Funktionærforbund, Serviceforbundet, kas rīkojas Frank Frandsen vārdā
   
      Atbildētāja: Cimber Air A/S
   
   
      Prejudiciālais jautājums
   
   Vai Padomes Direktīva 2000/78/EK (1) ir jāinterpretē tādējādi, ka tajā ietvertais visa veida diskriminācijas vecuma dēļ aizliegums nepieļauj, ka valsts tiesiskajā regulējumā tiek paturēts spēkā darba koplīgums, kas noslēgts starp aviokompāniju un minētās aviokompānijas pilotu pārstāvju organizāciju un kurā ir ietverta klauzula, saskaņā ar kuru pilotiem ir jādodas pensijā vēlākais ar 60 gadu vecuma sasniegšanu, ņemot vērā, ka šīs klauzulas, kura bija piemērojama jau pirms Direktīvas un Dānijas likuma, ar kuru tā tika transponēta, spēkā stāšanās, mērķis bija nodrošināt lidojumu drošību, vispārīgi pieņemot — un neveicot vērtējumu katrā gadījumā atsevišķi — ka ar vecumu samazinās pilotu darba spējas, taču vienlaikus saskaņā ar kuru katrs pilots var lūgt atļaut turpināt strādāt vēl vienu gadu pēc tam, kad komiteja, kas sastāv no darba devēja un darba ņēmēju pārstāvjiem, ir apstiprinājusi šo lūgumu?
   
      (1)  OV 2000 L 303, 16. lpp.